
REFERAT
Privind participarea Consiliului Local în calitate de coorganizator al manifestarii „140 de ani de Viata Academica ”, organizata de Academia Romana Filiala Timisoara
Academia Romana Filiala Timisoara a depus solicitarea nr. SC2006-  000503/ 12.01.2006  privind susţinerea financiară a manifestarii  „140 de ani de Viata Academica” in luna aprilie 2006.
În aprilie 2006 se împlinesc 140 ani de la înfiinţarea Academiei Române, moment pe care se va  sărbători printr-o sesiune ştiinţifică şi editarea unui volum de lucrări de către Filiala Timişoara a Academiei Române. Se vor organiza împreună cu universităţile timişorene, o sesiune ştiinţifică omagială la care vor participa peste 200 de profesori şi cercetători timişoreni si o conferinţa cu tema ”Personalităţi academice din Banat” prezentate, în mod deosebit studenţilor.

De asemenea, se va organiza o masă rotundă cu tema „ Perspectivele cercetării ştiinţifice româneşti în contextul integrării europene” în care dorim să reluăm posibilităţile cercetătorilor noştri de a participa la programele  europene de cercetare. Prin manifestarea ştiinţifică 140 de ani de viaţă academică”  se intentioneaza promovarea în cadrul reuniunilor ştiinţifice  rezultatele obţinute în acest timp în cadrul cercetării ştiinţifice şi a activităţii culturale de către reputaţi  membri ai Academiei Române din această zonă de ţară. 


De asemenea, dorim să promovăm tineri cercetători ai institutelor şi centrelor de cercetare  de către Filiala Timişoara a Academiei Române prin lucrările lor.
Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 3.000 RON, din cap.67.02. „Cultură, recreere şi religie” (67.02.50 Altele ). 
Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

